ได้เวลาสร้างสรรค์ ว่าด้วยเครื่องไม้เครื่องมือ
ถ้าเป็นโปรเจ็คต์แรก เอาแนวที่คุณชอบ แต่เล็กๆ ง่ายๆ ไว้ก่อน อย่างแนวแพลตฟอร์มหรือ RPG ก่อนจะลงมือสร้าง ให้จดไอเดียที่ผุดขึ้นมาทั้งหมดว่าเกมจะออกมาประมาณไหน รวมถึงตอบคำถามพวกนี้ด้วย  จะให้คนเล่นทำอะไรในเกมนี้ ("core" หรือ "แก่น" ของเกม)? ต้องต่อสู่กับศัตรู ไขปริศนา หรือพูดคุยกับตัวละครอื่นไปเรื่อย  แล้วลักษณะการเล่นล่ะ? อย่างถ้าเกมต่อสู้ ก็อาจจะกดสู้ได้เลยแบบ real-time หรือเป็นแนววางแผน ผลัดกันสู้ทีละ turn ถ้าเป็นเกมแบบเน้นพูดเน้นคุย ก็ให้พล็อตเรื่องเป็นไปตามการตัดสินใจของผู้เล่น หรือจะให้ผู้เล่นทำความรู้จักกับตัวละครต่างๆ และโลกในเกมไปเรื่อยๆ ก็ได้ โทนโดยรวมของเกม? สยอง ร่าเริง ลึกลับ หรือว่าตื่นเต้น? ถ้าคุณเป็นมือใหม่หัดใช้ game engine หรือโปรแกรมสร้างเกมต่างๆ ก็ถึงเวลาหัดใช้เครื่องมือนู่นนี่จนเข้าใจถ่องแท้ ดูซิว่าใส่พื้นหลังยังไง ใส่วัตถุต่างๆ การเคลื่อนไหวของตัวละคร ถ้าเป็นไปได้ควรสร้างวัตถุที่ผู้เล่นจะมีปฏิสัมพันธ์ด้วยได้ หรือจะใช้วัตถุที่โปรแกรมสร้างมาให้แล้วก็ได้ แล้วดูว่าเขากำหนดมาให้เป็นแบบผู้เล่นมีปฏิสัมพันธ์ด้วยได้หรือเปล่า  ถ้าไม่แน่ใจตรงไหนยังไงให้ลองถามตามเว็บของโปรแกรมนั้นๆ ดู หรือจะค้นในเน็ตก็ได้ ตอนนี้อย่าเพิ่งห่วงเรื่องแสงสี กับกราฟฟิก "เทพๆ" หมายถึงปรับแต่งเพิ่มเติมจากในโปรแกรมหรือจะสร้างระบบที่ซับซ้อนหน่อยขึ้นมาเองแต่แรกเลยก็ได้ เช่น  ถ้าจะสร้างเกมแพลตฟอร์ม จะให้ตัวละครกระโดดสองต่อได้หรือขยับเขยื้อนด้วยท่าทาง "พิเศษ" แบบอื่นไหม? ลองปรับดูว่าอยากให้ตัวละครโดดได้สูงแค่ไหน แล้วจะเกิดอะไรขึ้นบ้างถ้ากดปุ่มเบาๆ กดปุ่มค้างไว้ หรือวิธีการกระโดดแบบต่างๆ แต่ถ้าจะสร้างเกม Action RPG หรือเกมสยองขวัญสั่นประสาท เปิดเกมมาจะให้ผู้เล่นใช้อาวุธแบบไหนดี? ลองกำหนดให้ผู้เล่นอัพเกรดอาวุธได้อีก 2  - 3 แบบ แล้วทดสอบดู แต่ละตัวเลือกต้องน่าสนใจ เช่น อาวุธนี้พลังโจมตีมากกว่า หรือตีศัตรูแรงกว่า หรือทำให้ศัตรูอ่อนแรง เป็นต้น ต้องให้ผู้เล่นรู้สึกว่าเลือกแล้วได้อย่างเสียอย่าง อย่ามีอาวุธที่เทพกว่าอาวุธอื่นแบบเห็นๆ เว้นแต่ว่าจะตั้งราคาให้โหดหิน (ถ้าเป็นคาถาต้องเสีย MP เวลาใช้ หรือถ้าเป็นอาวุธก็ให้สลายไปหลังใช้หนึ่งครั้งเป็นต้น) ถ้าเป็นเกมเน้นพูดคุย อาจให้ผู้เล่นเลือก "ตัวเลือก" บทสนทนาที่มีขึ้นมาที่หน้าจอ หรือแค่ฟังเฉยๆ เป็นส่วนใหญ่ แล้วต้องไปทำนู่นนี่ซะก่อนถึงจะปลดล็อคบทสนทนาเพิ่มเติมได้ คือค่อยกลับมาคุยกับตัวละครนั้นอีกครั้ง ไม่ก็เลือกว่าจะเฉลยเรื่องราวทั้งหมดในการเล่นครั้งเดียว หรือให้ผู้เล่นเล่นได้หลายเส้นเรื่อง และจบเกมได้หลายแบบเป็นต้น เลเวลสั้นๆ 3 - 5 เลเวลนี่แหละกำลังดีสำหรับเกมแรก แล้วถ้าอยากเพิ่มก็ค่อยเพิ่มทีหลัง คอยรักษา "แก่นของเกม" ไว้ตลอดไม่ให้ออกทะเล แล้วเสริมความท้าทายเข้าไปในแต่ละด่านที่ยากง่ายต่างกัน จะสร้างแบบเรียงด่านไป หรือจะสร้างแยกแล้วค่อยจับมาเรียงกันทีหลังก็ได้ อันไหนสะดวกสุดสำหรับคุณก็ตามนั้น  เกมแพลตฟอร์มปกติแล้วพอขึ้นด่านใหม่ก็จะเป็นแบบพื้นเลื่อนไปมาได้ หรือศัตรูเคลื่อนไหวเร็วขึ้น ถ้าเป็นเกมแอคชั่นก็คงประมาณเพิ่มจำนวนศัตรู หรือฉายเดี่ยวแต่เป็นบอสโหด ไม่ก็ศัตรูหินๆ ที่จะเอาชนะได้ก็ต่อเมื่อใช้อาวุธหรือยุทธวิธีพิเศษเท่านั้น ส่วนถ้าเป็นเกม puzzle ก็ควรมีรูปแบบปริศนาเดียวเท่านั้น แต่ใช้วิธีเพิ่มความยากในแต่ละด่าน หรือเพิ่มอุปกรณ์และอุปสรรคต่างๆ เข้ามาให้ผู้เล่นได้ลับสมองกัน ที่เรียกกันว่า "กลไกรอง" หรือ "เส้นเรื่องรอง" ถ้าการเล่นหลักๆ คือการกระโดด การเล่นรองที่เพิ่มอรรถรสให้ผู้เล่นก็คือการกระโดดใส่ศัตรูให้ตายเพื่อเก็บไอเท็ม ซึ่งจะต่อเนื่องไปถึงเป้าหมายระหว่างทางและเส้นชัยระยะยาวในท้ายสุดได้ อย่างการผ่านด่าน เก็บเงินเพื่ออัพเกรด และจบเกมได้ในที่สุด พออ่านตัวอย่างที่ยกมาแล้ว คุณอาจพบว่าตัวเองใส่รายละเอียดการเล่นพวกนี้ไปในเกมแล้วโดยไม่รู้ตัวด้วยซ้ำ ที่สำคัญคือผู้เล่นต้องรู้ทันทีว่ามีเป้าหมายระหว่างทางให้ต้องทำนะ เพราะถ้าปล่อยให้เขาเอาแต่ยิงศัตรูนานเป็น 10 นาทีโดยไม่มีอะไรมากกว่านั้น คนเล่นก็คงเบื่อจนเลิกเล่นไปเอง แต่ถ้าพอฆ่าศัตรูตัวแรกแล้วได้ coin หรือเหรียญเงินเป็นรางวัล คนเล่นก็จะเกิดเป้าหมาย (เก็บ coin ไปแลกของต่างๆ) ว่าเล่นไปตามเส้นเรื่องหลักก่อนแล้วเดี๋ยวจะมีอะไรดีๆ เกิดตามมาเอง ลองเล่นด่านเดียวหลายๆ รอบ แล้วอย่าลืมไปลากเพื่อนผองพี่น้องมาร่วมด้วยช่วยกันเล่น ลองเล่นดูหลายๆ วิธีเท่าที่นึกได้ รวมถึงวิธีแปลกๆ อย่างการทำเป็นเฉยไม่ยอมทำ quest แล้วดิ่งไปสู้กับบอสใหญ่ตัวสุดท้ายเลยซะงั้น ไม่ก็พยายามเล่นเกมให้จบด้วยอาวุธ "ห่วยๆ" แบบไม่ยอมอัพเกรด ขั้นตอนนี้ทำซ้ำๆ อาจชวนเบื่อได้ แต่เพื่อให้เกมของคุณปราศจาก bug และออกมาสนุกที่สุดสำหรับคนเล่น มันก็คุ้มอยู่นะ  อธิบายขยายความเหล่าผู้ช่วย (เล่น) ของคุณให้กระจ่างก่อนเริ่มทดสอบ เขาต้องเข้าใจกันก่อนว่าที่เล่นอยู่นี่มันยังไม่ใช่เกมตัวเต็มนะ ที่สำคัญคือบอกวิธีเล่นคร่าวๆ ก็พอ ที่เหลือให้พวกเขาไปเจาะลึกกันเองตอนเล่น  เล่นเสร็จให้เขาช่วยกันทำแบบสอบถามด้วย จะได้รู้ feedback เพื่อเก็บข้อมูลไว้เปรียบเทียบและอ้างอิงในภายหลัง นี่แหละโอกาสที่จะได้ถามเจาะเรื่องจุดต่างๆ ของเกมที่คุณยังไม่ค่อยแน่ใจ พวกผู้เล่นทดสอบที่จะเป็นประโยชน์ที่สุดคือคนที่ไม่เคยรู้จักคุณมาก่อนนี่แหละ เพราะเขาจะได้วิจารณ์ตรงๆ ไม่ต้องมานั่งชมคุณตามมารยาทไงล่ะ ถึงปกติจะหา asset ต่างๆ มาใช้ในเกมคุณได้ฟรีๆ จากในเน็ต ก็น่าจะใช้เวลาเกลาให้เนียนขึ้นหน่อย อย่างปรับแต่งอะไรที่ดูไม่เข้าพวก หรือหาอะไรที่ดีขึ้นได้อีกมาทดแทน เรียนรู้เรื่อง pixel art ไว้บ้างก็ดี ภาพในเกม 2D ของคุณจะได้ออกมาสวยๆ หรือจะใช้โปรแกรมอย่าง OpenGL ก็ได้ในกรณีที่คุณตั้งเป้าไกลอย่างการสร้างเกม 3D ลูกเล่นที่ว่าก็เช่นการแต่งแสงสีให้สวยตะลึงเวลาผู้เล่นบังคับตัวละครเดินเข้ามาในฉาก ไม่ก็ใส่ effect เจ๋งๆ ให้โจมตีได้เท่ๆ หรือทำฉากหลังแบบขยับเขยื้อนได้ นอกจากนี้คุณยังสามารถใส่ sound effect เวลาตัวละครเดิน โจมตีศัตรู กระโดด หรือทำท่าทำทางต่างๆ ได้อีกด้วย  จริงๆ แล้วให้พูดแปดวันก็ไม่จบว่าคุณสามารถปรับแต่งและทดสอบอะไรได้อีก แต่แค่ภาพและเสียงออกมาได้ดั่งใจคุณ แค่นี้เกมใหม่ของคุณก็พร้อมเปิดตัวแล้ว เราเอาใจช่วย! นี่แหละเกมที่สร้างง่ายที่สุดแล้ว แต่ไม่ใช่ทุกคนหรอกนะที่จะชอบเล่นเกมที่ไม่มีภาพประกอบน่ะ เกมส์แบบ text-based ส่วนใหญ่เขาเน้นกันที่เนื้อเรื่องดีปริศนาเด่น ไม่ก็เน้นการผจญภัยที่มีทั้งเนื้อเรื่อง การสำรวจ และปริศนาในเกมเดียว โปรแกรมดีแต่ฟรีมีให้ได้โหลดกันที่   Twine นั้นเร็ว ใช้ง่าย ใช้ได้ในเบราว์เซอร์ทั่วไป  StoryNexus กับ Visionaire จะสร้างเกมได้มีลูกเล่นหน่อยและใส่รูปแบบภาพนิ่งได้  Inform7 จะมีเครื่องไม้เครื่องมือที่เจ๋งกว่า แถมมีกลุ่มผู้ใช้คอยสนับสนุนกันด้วย GameMaker กับ Stencyl ถือเป็นตัวเลือกที่ดีในการสร้างเกมทุกรูปแบบ แถมจะเขียนโปรแกรมเพิ่มเติมเข้าไปเองก็ได้ถ้าต้องการ เกมแบบ 3D นั้นถือว่าแอดวานซ์ไปกว่าเกม 2D ทั่วไปอีกขั้นนึง เพราะงั้นเตรียมรับโปรเจ็คต์หินยาวไปเลย แต่ Spark กับ Game Guru ก็พอทุ่นแรงคุณได้บ้าง เพราะคุณสามารถสร้างโลกในเกมของคุณได้โดยไม่ต้องเขียนโปรแกรมแต่อย่างใด แต่ถ้าพอมีความรู้ทางนี้บ้าง หรืออยากลองฝึกเขียนโค้ดดู ให้ลองใช้ game engine สุดฮิตอย่าง Unity ดู ถ้าคุณอยากสร้างโมเดล 3D ขึ้นมาเอง ไม่อยากใช้ asset ที่เขาสร้างมาให้แล้ว คุณก็ต้องมีโปรแกรมสร้างโมเดล 3D อย่าง 3DS Max, Blender หรือ Maya ถึงจะพอมีประสบการณ์การเขียนโปรแกรมมาบ้างแล้ว แต่ตอนเริ่มสร้างเกมแรกในชีวิต คุณอาจยังต้องพึ่งพา engine ที่บอกไปข้างบน อย่าคิดว่าช่างมัน ทำๆ ไป เพราะแค่ว่ามันฟังดูยาก แต่ก็มีบางคนที่ชอบควบคุมทุกอย่างแบบเบ็ดเสร็จ เลือกสร้างเกมเองจากศูนย์กันเลยทีเดียว แต่ที่แนะนำก็คือ ควรเขียนโปรแกรมสร้างเกมด้วย Integrated Development Environment หรือ IDE อย่าง Eclipse แทนที่จะใช้โปรแกรมจัดการ text ทั่วไป เพราะจะได้รวมทุกอย่างที่จำเป็นไว้ในที่เดียว ถึงจะเขียนเกมได้ด้วยหลายภาษาตามต้องการ ถ้าคุณรู้ภาษา C++ ไว้บ้างจะเป็นการติดอาวุธให้ตัวเอง เพราะมีทรัพยากรกับ tutorial ดีๆ ในเน็ตเยอะ ที่จะเอื้อต่อการพัฒนาเกมของคุณ
วางคอนเซ็ปต์ก่อน. เอาแค่ง่ายๆ ก่อน. กำหนดวิธีการเล่นแบบเจาะจง ถ้าจำเป็น. เกมต้องมีหลายเลเวล. ต้องมีทั้งเป้าหมายระหว่างทางและเส้นชัยปลายทาง. ขั้นทดสอบ. เกลาภาพและเสียงให้เนียนหน่อย. ถ้าจะสร้างเกมแบบ text-based เดินเรื่องด้วยข้อความ. ถ้าจะสร้างเกม 2D. จะลองสร้างเกม 3D ก็ช่างท้าทาย. เน้นหนักด้านการเขียนโปรแกรมบ้าง.
https://www.wikihow.com/Make-Computer-Games https://www.wikihow.com/Make-Computer-Games
Creating the Game Finding Tools